František Dlouhý

Prof. František Dlouhý (* 27. apríl 1852, Praha – † 18. október 1912, Brno) bol český prírodovedec, pedagóg – stredoškolský profesor, spisovateľ, hudobník – skladateľ a entomológ – hlavne koleopterológ, ktorý má význam predovšetkým ako autor niektorých významných entomologických prác, ktoré používali pri svojej práci i naši – slovenskí entomológovia.

Životopis
Narodil sa v Prahe. Po skončení základnej školy pokračoval v ďalšom štúdiu na nižšej reálke v Poličce a polytechnickom ústave v Prahe, ktoré ukončil v roku 1871. Potom učil v Poličce – v roku 1872. Neskôr pôsobil ako „zastupujúci (suplujúci) učiteľ“ – v roku 1874 a od roku 1892, ako hlavný učiteľ na učiteľskom ústave v Brne, kde pracoval až do svojej smrti. Počas svojho života pôsobil ako redaktor „Literárních listů“ a „Vesny“. Od roku 1889 redigoval „Moravskou bibliotéku“. Napísal i knihu: „O historickém vývoji tance a jeho kulturním významě“, ktorá vyšla v Prahe v roku 1880. Vydal tiež skladbu: „Šumavský trojlístek“ pre 2 klarinety a fagot.

Zomrel v Brne v roku 1912.

Entomologické aktivity    
V entomológii sa zaoberal hlavne chrobákmi. Vydal svoju najvýznamnejšiu prácu pod názvom: „Brouci – soustavný popis nejdůležitejších českých brouků, s návodem kterak zakládati sbírky brouků“. Táto kniha vyšla vo viacerých vydania v nakladateľstve I. L. Kobera v Prahe. Napriek tomu, že v svojej dobe bola, s niektorými málo ďalšími podobnými prácami, skoro jedinou českou publikáciou, ktorá sa zaoberala chrobákmi a mala význam pri ich určovaní, predsa nebola pre skúsenejších zberateľov veľmi významným prínosom, lebo mala hlavne populárny charakter. Predsa však pre začiatočníkov v tejto dobe i na území Slovenska mala istý význam pre rozvoj vedomostí z koleopterologického odboru.

Bibliografia 
 Dlouhý, F.: 1878. Kterak zařizujeme sbírky přírodopisné. Ku potřebě učitelů a všech přátel přírody sepsal František Dlouhý, Tiskem a nákladem J. Otty, Praha, 50 pp.  
 Dlouhý, F.: 19??. Brouci. Soustavný popis nejdůležitejších českých brouků s návodem, kterak zakládati sbírky broukův. 7 rytin + 20 far. tab. Nakl. I. L. Kober, Praha, 206 pp. 
 Dlouhý, F.: 19??. Brouci. Nakl. I. L. Kober, Praha, 147 pp.
 Dlouhý, F.: 19??. Brouci: Soustavný popis nejdůležitějších českých brouků s návodem,kterak zakládati sbírky broukův. 2.rozš. vyd., Praha: I. L. Kober, 20 tabulí.
 Dlouhý, F.: 1920. Brouci: Soustavný popis nejdůležitějších českých brouků s návodem kterak zakládati sbírky broukův. 3. vyd., Praha, I. L. Kober, 146 pp + rejstř., obr.
 Dlouhý, F.: 1946. Brouci: Soustavný popis nejdůležitějších českých brouků s návodem,kterak zakládati sbírky broukův. 3. vyd., Praha, I. L. Kober, 146 pp + rejstř., obr. příl.
 Dlouhý, F.: 19??. Léčivé rostliny: Herbář 3. vyd., Praha: I. L. Kober, 218 pp + obr. příl.,rejstř.
 Dlouhý, F.: 1910. Léčivé rostliny: (herbář). 5. vyd., Praha: I. L. Kober, 227 pp + il.

Zdroje 
 Koleška, Z.: 1979, Seznam biografii čs. entomologů. 1. [Absolon – Dlouhý]. In: Zprávy Čs. spol. entomol., ČSAV, 15 p. 32. 
 Forst, V. a kolektív: 1985, Lexikon české literatury. Osobnosti, díla, instituce. 1. A–G. Praha. ISBN 80-200-0797-0.
 Gaedike, R. & Groll, E. K. eds.: 2001, Entomologen der Welt (Biografien, Sammlungsverbleib). Datenbank, DEI Eberswalde im ZALF e. V.: „Dlouhý František“:(internet)

Českí entomológovia
Koleopterológovia
Osobnosti z Prahy